text: Brrrr! Kold julefrokost-weekend i vente
  28 november 2014 kl. 05.33
  Det bliver en bidende kold fornøjelse for alle dem, der i weekenden skal til julefrokost.
  Nattefrost og dagtemperaturer som ikke ryger op over 5 grader. Det er en kold weekend, Syd- og Sønderjyderne går i møde.
  Det er traditionen tro også den helt store julefrokost-weekend. Derfor er der nok mange, der får nattefrosten at føle på hjemturen fra årets fest på job, med familien eller i venners lag.
  